Schola Daltoniana
Schola Daltoniana est privata et coeducationalis schola praeparatoria collegialis intra Upper East Side Manhatae Novi Eboraci sita et socius Foederis Scholarum Praeparatoriarum Hederosi et Interscholae Novi Eboraci. Haec institutio, cui nunc sunt tres aedificia, ab Helena Parkhurst anno 1919 condita est. Tempus erat correctionis educationalis, cum philosophi, docentes, et psychologi infantium se progressivos habentes vulgatam eorum temporis sapientiam interrogare inciperent, mores qui affirmabant eruditionem esse rationem exercitii et mandationis memoriae, ac solum docendi modum esse pueros in conclavibus severe includere, ut eorum propria ludendi, movendi, dicendi, libereque investigandi natura reprimatur. Schola appellatur ex Daltonia, oppido in Massachusetta situm, ubi conditrix degebat. Sententiola est "Ite Impavidi."